
NOVAĴO 

Saluton el Herzberg, la Esperanto-urbo 

Unika evento okazis por la Esperanto-movado: la urba konsilantaro de Herzberg (ĉiuj deputitoj 
de la 4 kvar partioj kun 3 sindetenoj) voĉdonis la 11-an de julio: la nova oficiala nomo de la urbo 
fariĝas: Herzberg am Harz, die Esperanto-Stadt/la Esperanto-urbo! 

La urbo en ĉiu kampo fiere subtenas kaj laŭ sia kapablo antaŭenigas la uzadon de Esperanto por 
neŭtrala internacia interkompreniĝo, kaj planas uzi la lingvon por montri al la mondo siajn homajn, 
turistikajn, ktp. valorojn. 

Kion la urbo jam faris kaj daŭre faras por kaj en Esperanto? (1) E-lingvaj urbaj vojmontriloj 
montras al la Esperanto-Centro; (2) la oficiala leterpapero de la urbo surhavas la novan nomon: 
Herzberg - la Esperanto-urbo; (3) E-o estas uzata por la ĝemelurbaj kontaktoj: (Herzberg kaj Gora 
en Pollando) kadre de modelprojekto paralele ofertas E-on por siaj civitanoj kaj helpas la 
disvastigon de la lingvo por interkomunikado); (4) E-arkivejo funkcias en la malnova urbodomo; (5) 
parttempa dungito de la urbo zorgas pri E-rilataj aferoj (kunorganizas programojn, disdonas 
E-afiŝojn, alvokojn por programoj, ktp.); (6) la urbo provizas (senpage aŭ ege favorpreze) ejojn por 
E-kursoj, konferencoj, kunsidoj, renkontiĝoj, koncertoj, ktp; (7) en ĉiuj lernejoj de la urbo estas 
E-instruado (en la lernojaro 2005/2006 ĉ. 100 gelernantoj). 

Kie kaj kiel Esperanto ĉeestas en la Esperanto-urbo? (1) Esperanto-Gesellschaft Sŭdharz aktivas 
jam de 30 jaroj, kunligas E-istojn de la urbo kaj regiono; (2) Interkultura Centro Herzberg/Germana 
Esperanto-Centro ofertas tutjaran programon kun lingvokursoj en ĉiuj niveloj, seminariojn, 
konferencojn; kaj kiel klerigejo de GEA klerigas kaj pluklerigas E-instruantojn, instruistojn; (3) 
Esperanto-biblioteko, video- kaj gazetarkivo estas tutjare vizitebla, praktike uzebla por studado, 
esplorado, ktp; (4) ekzamenejo por Germana Esperanto-Instituto kun 2 rajtigitaj ekzamenantoj, 
porokaza oferto de UEA/ILEI-ekzamenoj; (5) Interkulturaj vesperoj por neesperantista publiko. 

Kompreneble estas kaj estos multaj farendaĵoj por ke dum la venontaj monatoj kaj jaroj ni kune 
kreu taŭgan Esperanto-infrastrukturon kaj por la Esperanto-movado kaj por la piloturbo Herzberg. 
Ni bezonas ĉies subtenon, ideojn, la amasmediojn, ktp. por bonkvalite merkatumi tiun unikan 
bonŝancon por Esperanto. Viaj eventualaj gratulleteroj povus esti bona tuja subteno. Bonvolu 
adresi ilin al nia urbestro Gerhard Walter: buergermeister@herzberg.de kaj bv. sendi kopion al ni: 
esperanto-zentrum@web.de . 

Publika Letero al Urbestroj 

Estimataj ge-s-roj urbestroj, 

Universala Esperanto-Asocio (UEA) estis fondita la 28-an de aprilo 1908. Gi celas disvastigi la 
uzadon de la internacia lingvo Esperanto, agadi por la solvo de la lingva problemo en internaciaj 
rilatoj kaj faciligi la internacian komunikadon, plifaciligi ĉiuspecajn spiritajn kaj materiajn rilatojn 
inter homoj, malgraŭ diferencoj de nacieco, raso, sekso, religio, politico aŭ lingvo, kaj kreskigi 
inter siaj membroj fortikan senton de solidaro, kaj disvolvi ĉe ili la komprenon kaj estimon por aliaj 
popoloj. 

UEA estas en specialaj konsultaj rilatoj kun Unuiĝintaj Nacioj (UN). Gi reprezentiĝas en multaj 






kunvenoj de UN, kaj flegas kontaktojn kun la landaj UN-misioj. Kun Unesko UEAhavas oficialan 
ligon en la kategorio de operaciaj rilatoj.UEA reprezentiĝas en kunsidoj de Unesko kaj ofte povas 
konsili aŭ kunlabori pri komune interesaj demandoj.Alie UEA havas konsultajn aŭ kunlaborajn 
rilatojn kun kelkaj internaciaj organizaĵoj. 

UEA havas daŭran Centran Oficejon en Rotterdam, Nederlando, kiu speciale respondecas pri 
traktado de diversaj aferoj. UEA ĉiujare organizas en malsama lando Universalan Kongreson de 
Esperanto. Gi estas internacia manifestacio de la esperantistaro, kun riĉa programo. UEA havas 
aliĝintajn 63 landajn asociojn kaj pli ol 70 fakajn asociojn, ĝiaj membroj troviĝas en 114 landoj. 

La monde interurba ĝemeliĝo komenciĝis de la komenco de la 20-a jarcento, ĝi evoluiĝis 
internacia interŝanĝa agado kun pli-popolareco kaj pli-organizeco en la fino de la 40-aj jaroj kaj 
komenco de la 50-aj jaroj. En la 60-aj jaroj Esperanto komencis ludi rolon en la interurba ĝemeliĝo, 
kaj atingis sukcesojn, ekz. inter Massa (Italio) kaj Bad Kissingen (Germanio), inter Kameoka 
(Japanio) kaj Knittelfeld (Aŭstrio) ktp. 

Enirinte en la novan jarcenton la ter-globa situacio estas grande ŝanĝiĝanta, oni havas pli-ardan 
deziron al paca kaj akorda mondo. Plimultiĝas la interŝanĝo de esperantistoj kaj Esperantaj 
organizaĵoj en la ĝemelurboj, plievidentiĝas la ponto-rolo de Esperanto. Konsiderante tiun 
situacion UEA starigis en 2002 la projekton “Gemelaj Urboj” kun celoj: disvastigi kaj apliki 
Esperanton, fortigi kunlaboron de ĝemelurboj kaj akceli ĝemeliĝon inter urboj. La projekto ricevis 
aktivajn reagojn de la esperantistaro kaj UEA alte gravigas ĝian evoluon. Tion sufiĉe pruvas, ke 
UEA sekve dufoje okazigis Kunvenon de Gemelaj Urboj dum la lastaj du Universalaj Kongresoj de 
Esperanto, kaj la agado de ĝemelaj urboj estis enskribita en la jaran raporton de la estraro de UEA 
ekde 2003. 

Estimataj ge-s-roj urbestroj, ni skribas ĉi leteron al vi por sciigi al vi la rolon de Esperanto en la 
interŝanĝo inter urbo, akiri viajn komprenon kaj subtenon al la projekto “Gemelaj Urboj". Ni estas 
tre dankaj se vi povas instigi lokajn esperantistojn kaj Esperantan organizaĵon aktive agadi por 
interkomunikado de la ĝemelurboj kaj nova ĝemeliĝo inter urboj. 

Kun plej noblaj salutoj al vi. 

Renato Corsetti, prezidanto de UEA 

Maritza Gutierrez Gonzales, estraranino de UEA pri landa kaj regiona agado 

Osmo Buller, ĝenerala direktoro de UEA 

Wu Guojiang, komisiito de UEA pri la projekto “Gemelaj Urboj” 

Tamen fortplene Kvankam malfacile 

Ni devas ankoraŭ fortplene disvastigi ĝin pro tio, ke ĝi estas movado kiu emfazas la progreson de 
la homaro kvankam disvastigo de Esperanto estas en multaj malfacilaĵoj. Tion diris s-ro Chen 
Haosu, prezidantoj de Amikeca Asocio de la Cina Popola Asocio por Amikeco kun Fremdaj Landoj 
kaj Cina Esperanto-Ligo dum la 8-a Kongresoj de Gemelaj Urboj por Cinio, Japanio kaj Koreio 
okazita inter la 29-a kaj 30-a de aŭgusto en la urbo Haerbin, Cinio. Dum la kongreso oficiale 
ĝemeliĝis la urbo Guixi en Jiangxi, Cinio kaj Aritadawacho en Wakayama, Japanio, la gubernio 
Lingchuan en Guangxi, Ĉinio kaj Nishikatsuracho en Yamanashi, Japanio, Namhae en Koreio kaj 
la ĉinaj urboj Yiyang en Hunan kaj Jinggangshan en Jiangxi. 


Reagoj al la letero 

Rapida agado el la urbo N. Tagil en Ruslando 



En la Julia numero de “ESPERANTO” mi legis la leteron al urbestroj kaj tradukis ĝin por la 
urbestro de nia urbo kaj mi jam sendis ghin al li. En nia urbo (N.Tagil, Ruslando, kiu situas meze de 
Uralaj montoj, Sverdlovskaja regiono) estas kelkaj esperantistoj kaj mi instruas Esperanton en nia 
loka akademio.— Larisa Kuzmenko. 

Rezulto el la penado de komitatanino de UEA en Kioto de Japanio 

Antaŭ du monatoj mi ricevis leteron de s-ro Mario Amadei, kunlaboranta kun Florenca LKK por 
inviti ĝemelurbanojn en la UK kun urbestra mesaĝo. Poste en la julia-aŭgusta numero de 
"Esperanto" aperis la artikolo "Publika letero al urbestroj". Mi tradukis japanen ambaŭ kaj petis al 
la urbestro de Kioto doni mesaĝon al la urbestro de Florenco okaze de la UK. Longe mi atendis kaj 
fine ricevis respondon kun la subskribo de la urbestro. La salutmesaĝo estas skribita en la angla kun 
la japana traduko. Mi esperantigis ĝin kaj kunportos kun la originalo al la UK.—TAHIRA Masako 

En revuo de PakEsA 

Korajn bondezirojn por la sukceso de la 3-a Kunveno de Gemelaj Urboj .En la aŭgusta numero de 
Facila Esperanto, revuo Pakistana Esperanto-Asocio (PakEsA) estas inkluzita “Publika letero al 
urbestroj” kaj ĝia Urdua traduko. Estas espero, ke la revuo iros al presejo je 3-a de aŭgusto.— 
Jawaid Eahsan, ĝenerala sekretario de (PakEsA), kun retadresoj: salutonl23@esperanto.org 
salutonl23@esperantoLand.org 

La leteron prezentis la labora raporto de LEA, Ĉinio 

Inter la 5-a kaj 6-a de aŭgusto, 2006, sub la temo “Eduko, Evoluo kaj Kunlaboro”. 
Liaoning-provinca Esperanto-Asocio (LEA) okazigis la 9-a Liaoning-provinca Kongreso de 
Esperanto okazita en Shenyang, ĉefurbo de la provinco, Ĉinio, kun pli ol 80 esperantistoj el 9 urboj 
kaj 2 gubemioj parotprenis. La agado de ĝemelaj urboj kaj Publikan Leteron al Urbestroj estis 
akcente prezentitaj en la labora raporto de la 1-a Kvinjara Laborplano de LEA (2001-2005) por la 
21-a centjaro farita s-ino Jiao Xiyang, ĝenerala sekretario de LEA. 

La komisiiton intervjuis ĈRI 

Dum la kongreso de LEA fraŭlino Wang Weishi, raportistino de ĈRI (Ĉina Radio Internacia), 
intervjuis s-ron Wu Guojiang, vic-prezidanto de LEA kaj la komisiito de UEA pri la projekto 
“Gemelaj Urboj”. Priskribinte la ĝeneralan laboran pensadon efektivigi la la 2-an Kvinjaran 
Laborplanon de LEA (2006-2010) por la 21-a jarcento, li prezentis evoluon de la projekton kaj 
Publikan Leteron al Urbestroj. Laste li diris, ke ĈRI tre subtenis LEA kaj la projekton, kaj aktive 
raportis la priajn novaĵojn, LEAkaj la projekto kore dankis ĈRI pro sia faro. 

La leteron akceptis la estroj de la koncernaj departementoj de Liaoning-provinco, Ĉinio 

La 7-an de aŭgusto, 2006, la kvar estroj de Liaoning Civila Administrada Buroo kaj Liaoning 
Federacio de Soci-Sciencaj Asocioj inspektis LEA, Ĉinio. Ili estis varme akceptita de s-ro Liu 
Zhengkun, prezidanto de LEAkaj la aliaj ses estraranoj. S-ino Jiao Xiyang, ĝenerala sekretario de 
LEA kaj s-ro Wu Guojiang, vic-prezidanto de LEA dise faris raportojn pri la laboro de la asocio kaj 
la ekstera propagando kaj interŝanĝo de Esperanto. La estroj alte taksis LEAkaj promesis transdoni 
al la estroj de la provinca registaro Publikan Leteron al Urbestroj (ĉina kaj esperanta versioj) 
prezentitan de s-ro Wu Guojiang, komisiito de UEA pri la projekto “Gemelaj Urboj”. 




Takso kaj faro de Granma Esperanto Filio, Kubo 

En la nomo de Granma Esperanto Filio, Kubo mi skribas al vi por establi kontaktojn. La celo estas 
ĝemelaj urboj, ĉar ni legis la leteron al urbestroj en la mondo kaj ni jam tradukis ĝin por liveri al la 
urbestro en Bajamo.Via projekto estas inteligenta, serioza, efika. Pro tio ni aprobis vian ideon kiel 
laborinstrumento.—Rafael Cabrera Espinosa. 

URBA STILO KAJ TRAJTO 

Temante Esperanto-urbon kaj reagojn el kelkaj samideanoj al La Publika Letero la komisiito 
speciale skribis leterojn kaj perpoŝte sendis ilin al la koncenaj urbestroj. Jen estas iliaj enhavoj. 

A1 la urbestro de Herzberg am Harz, Esperanto-urbo 
Estimata s-ro Gerhard Walter, urbestro de Herzberg am Harz, 

La 11-a de julio, 2006, estos eterne memorinda kaj gratulinda tago, ĉar tiun tagon la urba 
konsilantaro de Herzberg faris gravan signifan voĉdonon: Herzberg am Harz havas novan oficialan 
nomon: la Esperanto-urbo! Certas, ke tio antaŭenigos la mondan Esperanto-Movadon kaj starigos 
novan modelon por internaciaj interŝanĝoj inter urboj, kaj prezentos kaj montros praktikeblan 
vojon al la mondo kiel solvi lingvajn problemojn renkontitajn en internaciaj okazoj. Tio estas 
mejloŝtono en la Esperanto-movado kaj la evolua historio de Esperanto! Mi kore gratulas vin kaj 
esprimas miajn plej noblajn salutojn al ĉiuj deputitoj kiuj subtenas la voĉdonon! 

Laŭ la procezo de disvolviĝo kaj ŝanĝiĝo oni nemalfacile trovis, ke vi kaj la urbodomo gvidata de 
vi per praktikaj agadoj ĉiam subtenas Esperanton kaj por ĝia evoluo kaj progreso en propra loko 
aktive kreas ĉiajn utilajn kondiĉojn: de la strategia decido pri uzado de Esperanto inter ĝemelaj 
urboj (Herzberg kaj Gora en Pollando) al Esperantaj vojmontriloj al la Esperanto-Centro; de 
parttempa dungito de la urbo zorgas pri E-rilataj aferoj al la provizitaj ejoj por E-kursoj, 
konferencoj, kunsidoj, renkontiĝoj, koncertoj. Viaj faroj estas alte taksitaj kaj rimarkindaj en la 
Esperantujo kaj la mondo. 

Estimata s-ro Gerhard Walter, laŭ informoj en miaj manoj Germanio estas unu el la plej fruaj 
landoj kiuj utilis Esperanton en ĝemeliĝo inter urboj, t.e. en la jaro 1960 esperantistoj el Bad 
Kissingen en Germanio kaj el Massa en Italio pavimis la vojon al la oficiala ĝemeliĝo de ambaŭ 
urboj. Nun multaj germanaj esperantistoj ankoraŭ estas diligente laborantaj por la afero pri ĝemelaj 
urboj. La strategia decido kaj la voĉdono estas granda kuraĝigo ne nur al ili, sed al la projekto 
“Gemelaj Urboj” de UEA. Je evoluo kaj apliko de Esperanto kaj progreso de la projekto mi kore 
dankas vin kaj la urbodomon pro viaj faroj. Mi pensas, ke sub influo de la agado de Herzberg am 
Harz en la mondo aperos la dua Esperanto-urbo, la tria, la kvara... kaj la Esperanto-urbo faros 
novan kontribuon al la afero pri ĝemelaj urboj. 

Laste mi bondeziras al la Esperanto-urbo kaj sia Esperanto-movado prosperon kaj floradon. 

A1 la urbestro de N. Tagil 

Estimata sinjorino/sinjoro urbestro de N. Tagil, 

De s-ino Larisa Kuzmenko mi ĝoje informiĝis, ke ŝi jam tradukis Publikan Leteron al Urbestroj 
en rusan lingvon kaj sendis ĝin al vi. 

En la pasintaj jaroj la projekto “Gemelaj Urboj” efike ligis esperantistojn en ĝemelaj urboj kaj 
aktive akcelis diversajn interŝanĝojn. Ekz. La strategia decido farita de la urbestroj de la ĝemelaj 
urboj Gora, Pollando kaj Herzberg, Germanio, pri uzado de Esperanto kiel pontlingvo inter la du 
urboj por vigligi la urbpartnerecon kaj redukti la komunikadbaraĵon, interkonsento pri ĝemela 


kunlaboro inter Esperanto-Klubo en Rennes, Francio, kaj Societo por Lingvo Internacia en Brno, 
Cehio, ĝemeliĝo de du Esperanto-societoj - la “Progreso” el Prilep, Makedonio kaj la “Ora 
Serpento” el Zmiyov, Ukrainio, seminario pri kunlaboro de ĝemelurbaj Esperanto-organizaĵoj 
organizitaj de la rusa Tihvina Esperanto-Klubo, renkontiĝo de ĝemelurbaj esperantistoj iniciatita de 
Esperanto-Asocio de Kluĵo en Rumanio ktp. Ĉi-jare la parlamento de la urbo Herzberg, Germanio 
oficiale nomis Herzberg Esperanto-urbon. Leginte Publikan Leteron al Urbestroj la urbestro de 
Kioto, Japanio speciale sendis salutmesaĝon al la urbestro de ĝia itala ĝemelurbo Florenco, 
kongresejo de ĉi-jara UK (Universala Kongreso de Esperanto). E1 la ekzemploj sufiĉe montriĝas 
ke Esperanto povas ludi rolon en ĝemelaj urboj. 

Estimata sinjorino/sinjoro urbestro, fosi la latentan forton de la agado de ĝemelurboj kaj la 
Esperanto-movado kaj realigi kun-rikolton de ambaŭ flankoj estas nia komuna konscio. Nun viaj 
lokaj esperantistoj klare esprimas la volon partopreni en la projekto por akceli eksteran interŝanĝon 
de N. Tagil. Via kompreno kaj subteno estas granda kuraĝigo ne nur al tiu volo sed ankaŭ al la 
projekto “Gemelaj Urboj”. Mi kaj esperantistoj de N.Tagil arde atendas vian decidon. 

Kun plej noblaj salutoj al vi. 

A1 la urbestro de Kioto 

Estimata s-ro Yorikane MASUMOTO, urbestro de Kioto, 

De s-ino Tahira Masako, komitatano de UEA, mi ĝoje informiĝis, ke vi aktive reagis al la mesaĝo 
de la urbestro de Florenco, okazejo de ĉi-jara UK (Universala Kongreso de Esperanto), kaj persone 
skribas leteron al li. En via letero vi diris: “Mi ŝatas esprimi sinceran dankon pro via kunlaboro por 
niaj ĝemelurbaj amikecoj”. Tamen mi devas danki vin pro via granda agado al la 
Esperanto-movado kaj la projekto “Gemelaj Urboj” de UEA. 

Malferminte la historion pri apliko de Esperanto en la afero pri ĝemelaj urboj oni nemalfacile 
trovas, ke Japanio estas unu el la fruaj landoj kiuj per Esperanto agis en ĝemeliĝo inter urboj. Ekz. 
oni subskribis la atestilon pri ĝemeliĝo inter la du urboj Kameoka, Japanio kaj Knittelfeld, Aŭstrio 
en Esperanto krom lingvoj germana kaj japana en 1964, s-ro Takeuti Yosikazu kaj lia edzino per 
Esperanto malfemis la pordon de interŝanĝo de la du urboj antaŭ ĝemeliĝo de la japana urbo 
Takatuki kaj la ĉina Yangzhou, kaj sukcesigis ĝemeliĝon de du elementaj lernejoj kaj de preskaŭ 
dudek jaroj ĉiam estas unu el la interŝanĝpontoj de ambaŭ urboj. Hodiaŭ vi per praktika agado 
subtenas la Esperanto-movadon kaj la aferon pri ĝemelaj urboj je evoluado de amikeco kaj nobla 
ideo de pacamo. Tio ne nur grande instigas la lokajn esperantistojn al nova progreso, sed ankaŭ 
aktive akcelas la projekton “Gemelaj Urboj” al stabila kaj rapida marŝo. Mi sincere esperas, ke vi 
kaj la urbodomo gvidata de vi daŭrigu la subtenon al apliko de Esperanto en ĝemelaj urboj. 

Deziru al vi feliĉon kaj sanon, kaj al la antikva kaj bela Kioto prosperon kaj floradon. 

INTER ĜEMELAJ URBOJ 

Marek BLAHUS, studento de la unua jaro ĉe la Fakultato de informadiko de la 
Masaryk-Universitato en Brno, Ĉehio, faris la viziton en Stuttgart, la ĝemela urbo de Brno, inter la 
9-a kaj 12-a de decembro 2005. Li skribis tiun ĉi artikolon por danki Mirek M., Vera P., Marie K., 
Zdenek H., Martin S., Rainer K., Alexander G., Thomas B., Evelyn, Helen, Stefa, Britta, Chuck, 
Jochen, Stephan, Hŭseyin, Silvia, Robert, Olek, Markus H., Inge S. kaj ĉiujn aliajn esperantistojn, 
kiuj afable helpis al li okazigi kaj plene ĝui neforgeseblan viziton al Stuttgart. 



Mia vizito en Stuttgart 

Antaŭ cent jaroj, en 1905, viro nomata Paul CHRISTALLER fondis en germana urbo Stuttgart la 
unuan grupon de simpatiantoj de tiam ankoraŭ nova lingvo, kiun oni kreis kun fido pliproksimigi 
homojn de diversaj devenoj kaj naciecoj unu al la alia. En la sama jaro okazis ankaŭ la unua en la 
mondo renkontiĝo de simpatiantoj de tiu ideo, kaj la loka gmpo en Stuttgart ricevis per tio 
konfirmon pri la senco de sia laboro kaj instigon al plia aktivado. 

Cent jarojn poste, en unu vespero en decembro de 2005, mi eniras en mia nova studurbo Brno 
aŭtobuson kiu portos min en tiun saman Stuttgart, por gasti dum kvar tagoj senpage ĉe homoj 
ankoraŭ nekonataj, por povi ekkoni ĝin kaj la regionon de Baden-Virtembergo kies ĉefurbo ĝi estas, 
por akiri novajn spertojn, amikojn... kaj por transdoni amikajn bondezirojn de esperantistoj el Brno 
al la esperantistoj de Stuttgart - du urboj al mi ambaŭ preskaŭ same fremdaj - kaj montri per tio, ke 
la originala ideo daŭre same bone funkcias kaj ke homaj afableco kaj interkompreniĝo estas valoroj 
internaciaj, kiujn per neŭtrala internacia lingvo eblas malkovri ĉie ajn en la mondo. 

Vendredo, tago unua 

Mi alvenis al Stuttgart matene je vendredo la 9-a de decembro 2005 per rekta aŭtobuso el Brno. 
La vojaĝo devis daŭri dek du horojn, sed la buso alvenis pli frue, tial mi havis ĉe la stacidomo unu 
horon kaj duonon por certiĝi per SMS-mesaĝo pri la preciza loko, kie min ekde la naŭa horo 
atendos Rainer KURZ - la unua loka esperantisto, kiu estis bonvenigonta min en Stuttgart. Ni 
renkontiĝis en proksima kafejo. Li rekonis min laŭ mia granda dorsosako kaj tuj alparolis min 
esperante. Ni sidiĝis ĉe tablo, mendis matenmanĝon kaj ekbabilis pri mia vojaĝo, pri la planata 
programo, pri venontaj internaciaj esperanto-renkontiĝoj, pri la eblecoj de komputila tradukado 
pere de esperanto, pri kiu mi ŝatus okupiĝi ĉe mia universitato, ktp. A1 la interkompreniĝo certe 
helpis, ke Rainer same kiel mi iom kleris pri komputiloj, sed ĝenerale estas tiel, ke kun 
esperantistoj oni ĉiam tre facile establas kontaktojn kaj trovas komunan temon por pribabili. Post 
iom da tempo aldoniĝis al ni kvin gepoloj, kiuj ankaŭ alvenis al Stuttgart pro la semajnfina festo de 
la centjariĝo de la stuttgarta esperanto-klubo. Temis pri tri virinoj kaj du viroj - fratoj - ĉiuj el la 
pola urbo Lodz, kiu same kiel Brno estas ĝemelurbo de Stuttgart. (daŭrigota) 

SERVA PLATFORMO 

Rusio 

Ni volas partopreni en la projekto de la ĝemelaj urboj, ligitaj kun la temo “Edukado kaj Junularo” 
kaj “Amikeco per edukado”, “Kulturaj agadoj per Esperanto”. Mi esperas ricevi leterojn de la 
esperantistoj el multaj urboj, kiuj volus subteni la rilatojn kun ni. Ankaŭ mi volus ricevi de vi 
paperan projekton pri la ĝemelaj urboj en Esperanto por traduki ĝin al nia urbestro. Mia hejmadreso 
estas: 622013, Sverdlovskaja reg, N.Tagil, str. Kushvinskaja 25A, Larisa Kuzmenko. 
Retadreso: klarisa8@yandex.ru 

Kubo 

Bajamo havas ĝemelan rilaton kun Mairena de Alcor, Sevilla en Hispanio, Municipo de Amololla, 
Juarez en Meksikio, Puente de Ixtla, Morelos en Meksikio, Cuernavaca, Morelos (Meksikio), 
Guadalupe en Meksikio, Sabona, Liguria en Italio, Diportice, Napoles en Italio, Banf en Dominika 
Respubliko kaj Fredrikstad en Norvegio. Ni serĉas tieaj esperantistojn kiuj volas interŝanĝi kun 
Bajamo.— Rafael Cabrera Espinosa, prezidanto de Granma Esperanto- Filio, Kubo. Kontaktadreso: 



Granma Esperanto- Filio, Pk 48 Bajamo 1, 85100 Granma, Kubo, oni povas utiligi retpoŝton: 
bajamo@crisol.cult.cu 

Redaktoro: Wu Guojiang / komisiito de UEA pri La Projekto “Gemelaj Urboj” 

Adreso: Fushun Shiyouyichang Yanjiusuo 

CN-113008 Fushun Liaoning Ĉinio 
Telefono/Fakso: +86-413-2650322 (fakso post la 5-a sonorilo) 

Retadreso: amikeco999@21cn.com ghemelurboj @ yahoo.com.cn 





